Document ID: 31995R2751

KOMISSION ASETUS (EY) N:o 2751/95,
annettu 29 päivänä marraskuuta 1995,
asetuksen (EY) N:o 2483/95 mukaisesti jätettyjen tiettyihin vuoristorotuihin kuuluvia lehmiä ja hiehoja koskevien tuontioikeushakemusten hyväksyttävyydestä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä kolmansista maista peräisin olevia tiettyihin alppi- ja vuoristorotuihin kuuluvia muuhun kuin teuraseläimiksi tarkoitettuja lehmiä ja hiehoja koskevan tariffikiintiön avaamisesta ja hallinnoinnista 1 päivän heinäkuuta 1995 ja 31 päivän joulukuuta 1995 väliseksi ajaksi 25 päivänä lokakuuta 1995 annetun komission asetuksen (EY) N:o 2483/95 (1), sellaisena kuin se on muutettuna asetuksella (EY) N:o 2671/95 (2), ja erityisesti sen 4 artiklan,
sekä katsoo, että
asetuksen (EY) N:o 2483/95 2 artiklan 2 kohdan ensimmäisessä alakohdassa säädetään, että niin sanotuille perinteisille tuojille varatut määrät myönnetään suhteessa näiden 1 päivän heinäkuuta 1992 ja 30 päivän kesäkuuta 1995 välisenä aikana toteuttamaan tuontiin tai suhteessa haettuihin määriin, jos nämä määrät ovat edellä tarkoitettuna aikana toteutettua tuontia pienemmät, ja
asetuksen (EY) N:o 2483/92 2 artiklan 2 kohdan toisessa alakohdassa tarkoitettujen toimijoiden osalta heidän käytettävissään olevat määrät jaetaan suhteessa haettuihin määriin; koska haetut määrät ovat käytettävissä olevia määriä suuremmat, on tarpeen vahvistaa yhtenäinen vähennyskerroin,
ON ANTANUT TÄMÄN ASETUKSEN:
1 artikla
Asetuksen (EY) N:o 2483/95 säännösten mukaisesti jätetyt tuontioikeushakemukset hyväksytään seuraavasti:
a) 2,98 prosenttia 1 päivän heinäkuuta 1992 ja 30 päivän kesäkuuta 1995 välisenä aikana tuoduista määristä tai haetuista määristä, jos nämä määrät ovat edellä tarkoitettuna aikana toteutettua tuontia pienemmät, asetuksen (EY) N:o 2483/95 2 artiklan 1 kohdan a alakohdassa tarkoitettujen tuojien osalta;
b) 2,22 prosenttia asetuksen (EY) N:o 2483/95 2 artiklan 1 kohdan b alakohdassa tarkoitettujen toimijoiden hakemien määrien osalta.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä marraskuuta 1995.

Labels: 3
15
6